На основу члана 7. 26. и 27. Одлуке о јавним расправама (''Службени гласник општине Мало Црниће'', број 5/2019) и Одлуке Општинског већа општине Мало Црниће о расписивању јавног позива за учешће у јавној расправи о нацрту Одлуке о накнадама за коришћење јавних добара и нацрту Одлуке о изменама и допунама Одлуке о локалним комуналним таксама број: 434-1/2020-1 од 13.03.2020. године,

Општинско веће општине Мало Црниће

**р а с п и с у ј е**

**ЈАВНИ ПОЗИВ**

**ЗА УЧЕШЋЕ У ЈАВНОЈ РАСПРАВИ О НАЦРТУ ОДЛУКЕ О НАКНАДАМА ЗА КОРИШЋЕЊЕ ЈАВНИХ ДОБАРА И НАЦРТУ ОДЛУКЕ О ИЗМЕНАМА И ДОПУНАМА ОДЛУКЕ О ЛОКАЛНИМ КОМУНАЛНИМ ТАКСАМА**

Општинско веће општине Мало Црниће позива заинтересоване грађане, као и стручну јавност да се упознају са текстом Нацрта Одлуке о накнадама за коришћење јавних добара текстом Нацрта Одлуке о изменама и допунама Одлуке о локалним комуналним таксама.

Рок за спровођење јавне расправе, важне информације о активностима које се планирају у оквиру јавне расправе, информације о начину достављања предлога, сугестија, иницијатива и коментара, као и други подаци од значаја за спровођење јавне расправе биће садржани у Програму јавне расправе, који је саставни део Јавног позива. Саставни део Јавног позива је и Нацрт Одлуке о накнадама за коришћење јавних добара и нацрт Одлуке о изменама и допунама Одлуке о локалним комуналним таксама.

**I ПОДАЦИ О ПРЕДЛАГАЧУ И ДОНОСИОЦУ**

**Орган надлежан за израду нацрта прописа:** Општинска управа општине Мало Црниће – Одсек за локални економски развој, локалну пореску администрацију и инспекцијске послове.

**Орган надлежан за предлагање:** Општинско веће општине Мало Црниће.

**Орган надлежан за доношење:** Скупштина општине Мало Црниће.

**II НАЗИВ АКТА КОЈИ ЈЕ ПРЕДМЕТ ЈАВНЕ РАСПРАВЕ**:

ОДЛУКА О НАКНАДАМА ЗА КОРИШЋЕЊЕ ЈАВНИХ ДОБАРА

ОДЛУКА О ИЗМЕНАМА И ДОПУНАМА ОДЛУКЕ О ЛОКАЛНИМ КОМУНАЛНИМ ТАКСАМА

**III ОБЛАСТ КОЈА СЕ РЕГУЛИШЕ ОДЛУКАМА**

Одлуком о накнадама за коришћење јавних добара се одређује висина и начин одређивања накнада за коришћење јавних добара у складу са Законом о накнадама за коришћење јавних добара („Сл. гласник РС“ бр. 95/2018). Почетком примене овог закона престала су да важе законска овлашћења јединице локалне самоуправе за увођење локалних комуналних такса за коришћење рекламних паноа и сл, коришћење простора на јавним површинама и сл, коришћење слободних површина за кампове и сл. и заузеће јавне површине грађевинским материјалом и сл. Новчани износи који су до сада плаћани по овом основу, доношењем наведеног закона преименовани су у накнаде за коришћење јавних добара. Овом одлуком уводи се и накнада за коришћење јавних путева. Накнада за коришћење јавних добара су, у складу са Законом о финансирању локалних самоуправа, изворни приходи локалне самоуправе.

Одлуком о изменама и допунама Одлуке о комуналним таксама бришу се локалне комуналне таксе наведене у тарифном броју 2., 4. и 6. а које су сада обухваћене Одлуком о накнадама за коришћење јавних добара.

**IV ОБЈАВЉИВАЊЕ ЈАВНОГ ПОЗИВА**

Јавни позив, са Програмом јавне расправе и Нацртом Одлуке о накнадама за коришћење јавних добара и Нацртом Одлуке о изменама и допунама Одлуке о локалним комуналним таксама, објавити на интернет презентацији Општине Мало Црниће.

Број: 434-1/2020-3

У Малом Црнићу, 16.03.2020. године

**ОПШТИНСКО ВЕЋЕ ОПШТИНЕ МАЛО ЦРНИЋЕ**

**ПРЕДСЕДНИК,**

Малиша Антонијевић, с.р.